hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Այս հոդվածը սովորաբար օգտագործում են տուժած ոստիկաններին վերաբերող քրեական վարույթներում: Իսկ տվյալ դեպքում տուժող է ճանաչվել ԱԺ պատգամավորը:
Մեղադրանքը զարմացրել է անգամ ամենալոյալ իրավաբաններին, որոնք հազվադեպ են մեկնաբանում իրենց չվերաբերող քրեական վարույթների ընթացքը:
Երեկ փաստաբանների միության նախագահ Արա Զոհրաբյանը, որն այս գործում կողմ չի հանդիսանում, իր ֆեյսբուքյան էջին անդրադառնալով մեղադրանքին, այն որակելով անհիմն:
Պատգամավոր, նախկին փաստաբան Նիկոլայ Բաղդասարյանը այս հայտարարությանը դեռևս չի արձագանքել:
Արթուր Ալեքսանյանի ընկերները, նրա հարազատները վրդովված են: Նրա կինը՝ Անուշ Գալստյանը ասում է. «Այդ ցուցմունքը վրաերթի վերաբերյալ սխալ է: Այդ օրը Արթուրը և ընկերները հավաքվել էին Լանզերոտեի կոնվենցիային դեմ արտահայտվելու համար ԱԺ-ում: Տարբեր պատգամավորներ են դուրս եկել շենքից: «Կամք» նախաձեռնության անդամները բոլորին ասել են` ամոթ, որ քվեարկել եք կոնվենցիայի օգտին: Այդ ժամանակ ամուսինս ու ևս  մեկը պատգամավորների կողքով քշելիս են եղել, և ամուսինս Նիկոլայ Բաղդասարյանին ինչ-որ հարց է տվել, ասել է` դու գիտակցում ես, որ քո պահվածքով մանկապղծություն ես քարոզում: Ոչ սպառնալիք է եղել, ոչ էլ հայհոյանք: Մեր բոլոր ընկերներն են դա փաստում, որոնք ներկա են եղել: Նա հայհոյանքից, բռնությունից հեռու մարդ է: Նա երբեք հեծանիվով վրաերթ չէր անի: Չի եղել նման բան»:
Անուշ Գալստյանը պատմում է, որ ամուսնուն ոստիկանություն ներկայանալու ծանուցում չեն ուղարկել, այլ միանգամից առևանգել-տարել են հենց փողոցից: «Հանկարծ ամսի 12-ի երեկոյան ժամը ութի կողմերը միանգամից 20 հոգով 4 մեքենայով կոպիտ ասած զախվատ են արել Արթուրին ու տարել են», — ասում է Անուշ Գալստյանը:
Forrights.am-ի հետ զրույցում տուժող, նախկին փաստաբան, ԱԺ պատգամավոր Նիկոլայ Բաղդասարյանը, որը սովորաբար մամուլի հետ հաճույքով էր շփվում քրեական գործերի շուրջ, հրաժարվեց կարծիք արտահայտել:
— Այնուամենայնիվ, ինչպե՞ս եք որակում  մեղադրանքը` բռնություն իշխանության ներկայացուցչի նկատմամբ:
— Ինչո՞ւ ես պետք է որակեմ, քննիչն է որակում»:
— Այսինքն, դուք գտնում եք, որ այդ արարքը կարել՞ի էր որակել որպես իշխանության նկատմամբ բռնություն:
— Ես դատարանում իմ ելույթում կասեմ: Ես ելույթ պետք է գրեմ: Փայլուն ելույթ:
— Չենք կասկածում, բայց Արա Զոհրաբյանը, օրինակ, ստատուս էր գրել, որում հիմնավորում էր, որ դուք չեք կարող այդ հոդվածի տրամաբանությամբ համարվել իշխանության ներկայացուցիչ:
— Դե, զանգեք իրեն հարցրեք, ի՞նչ ասեմ:
— Նա շարադրել է իր կարծիքը: Ձերն է հետաքրքիր:
— Ես իմ նկատմամբ տեղի ուենցած բռնության վերաբերյալ իմ կարծիքը կասեմ: Դուք ուզում եք, որ քրեական գործի նյութերը փաստերով նստենք իրար հետ քննարկե՞նք:
— Բայց մյուս կողմը ասում է, որ ոչ  մի վրաերթ էլ չի եղել: Ձեր կարծիքը ո՞րնէ:
-Ես որպես իրավաբան թույլ կտա՞մ ինձ այդ մարդկանց կարծիքը մեկնաբանել: Դատարանում անպայման իմ կարծիքը կասեմ:
— Իսկ մինչև դատարան չե՞ք խոսելու:
— Ոչ , նախաքննությունը հո ասել-խոսելու բան չի՞: ,
— Համաձա՞յն եք այսինքն, մեղադրանքի հետ:
-Ո՞վ ասեց, համաձայն եմ: Ես իմ ճառում կասեմ, այս հոդվածով պետք է որակվի, թե այլ հոդվածով պետք է վերաորակվի:
Արթուր Ալեքսանյանի փաստաբան Էմին Բեգլարյանը ասաց, որ բողոքարկել է իր պաշտպանյալի կալանքի որոշումը, և երեկ բողոքը մուտք է արել վերաքննիչ դատարան:
«Արթուր Ալեքսանյանը առաջադրված մեղադրանքը չի ընդունում, նա իրեն մեղավոր չի ճանաչում: Հերքող ցուցմունք է տվել այն մասին, որ ոչ վրաերթի փորձ է կատարել, ոչ հայհոյել է, ոչ էլ սպառնալիք է տվել պատգամավորին», — ասաց փաստաբանը:  Բաղրամյան փողոցը տեսասարքերով հագեցված է: Ուստի Արթուր Ալեքսայանը նախաքննության ժամանակ ասել է քննիչներին, որ առգրավեն ու դիտեն այդ տեսաձայնագրող սարքերի ժապավենները, որոնք ապացուցում են, որ մեղադրանքը շինծու է:
«Մենք պահանջել ենք, որ առգրավեն այդ տեսանյութերը», — ասաց Էմին Բեգլարյանը:
Նախորդ նյութըՈստիկանությունը չէր կարողացել մուտք գործել ռուսական ռազմաբազա՝ ամբաստանյալին դատարան բերելու համար
Հաջորդ նյութըԱրցախում, դեռևս չպարզված հանգամանքներում, 20-ամյա զինծառայող է մահացել
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.